
"Tűzoltó leszel s katona…" - a tűzoltóság munkája és megítélése

Pályamunka címe: „Tűzoltó leszel s katona…” - a tűzoltóság munkája és megítélése
Azért választottam ezt a témát, mert a tűzoltóság kisgyerekkorom óta része az életemnek a nagyapám révén. Kis túlzással tűzoltók között, a tűzoltóságon nőttem fel. Ezek az élmények meghatározóak lettek számomra. Tetszett a nyüzsgés, az a miliő, az egyenruha, a versenyek hangulata.
A dolgozatomban a tűzoltóság történetét mutatom be kezdetektől egészen a jelenkorig. Ezek után a hajdúszoboszlói hivatásos tűzoltóság kialakulását írom le. Továbbá a munkájukat, eszközeiket is ismertetem. Végül a hajdúszoboszlói tűzoltóságról alkotott kép jelenik meg, majd a tűzoltók mentális állapota.
Véleményem szerint a Hajdúszoboszlói tűzoltóság működése szervezett és hatékony mind a városban mind pedig a működési területén.
Továbbá azt is jónak találom, hogy a tűzoltóság nemcsak kapcsolatot teremt, hanem tart is a polgársággal és a felnövekvő nemzedékkel. Például nyílt napokat tartanak az iskolák, óvodák részére. Így megismerkedhetnek a fiatalok közelebbről is a tűzoltóság munkájával, eszközeivel.




